Dortmundning «Borussiya» klubi 2015/16 yilgi mavsumni omadli boshlash orqali Bundesliga rekordini yangiladi. Tomas Tuxel jamoasi besh o‘yinda beshta g‘alabaga erishdi va 18ta gol urdi. Gollar farqi esa «+15»ga teng. Shunday qilib, dortmundliklar «Bavariya»ning 2012/13 yilgi mavsumdagi rekordini yangilashdi. O‘shanda myunxenliklar ham beshta o‘yinda g‘alaba qozongan, biroq bitta kam gol urgan edi. Beshta o‘yinda 18ta golli natijaga «Kyoln» jamoasi so‘nggi bor 1977/78 yilgi mavsumda erishgan edi. O‘shanda jamoa 19 gol urgan, biroq bir marta mag‘lubiyatga ham uchragandi. Aytish joizki, o‘sha mavsumlarda «Bavariya» va «Kyoln» mavsum yakunida Germaniya chempioni bo‘lgan.